**ZAPISNIK 8. REDNE SEJE PARLAMENTA DIJAŠKE SKUPNOSTI ŠKOFIJSKE GIMNAZIJE VIPAVA V ŠOLSKEM LETU 2016/17**

Kraj in datum: ŠGV, avditorij, 3. 5. 2017, 5. šolska ura

Trajanje: 31 min

Predsedujoča: Klara Vrabec, predsednica DS

**PRISOTNOST**

Predstavniki: 1. a: Matej Kompara, Marija De Luisa

 1. b: Lucija Daolio, Petja Škvarča

 1. c: Matej Turk, Žan Pergar

 2. a: Maja Kobal, Lucija Pišot

 2. b: Aljaž Bolko, Miha Sever

 2. c: Jure Bužinel, Eva Brumat

 3. a: Jure Ferletič, Rebeka Mamić

3. b: Aleks Birsa Jogan, Ian Aleksander Gratton

 3. c: Sergej Praček, Blaž Urankar

 4. a: Monika Gorjan

 4. b: Anika Božič, Klara Vrabec

Mentorica DS: Petra Rep

**DNEVNI RED**

Predsedstvo DS je predlagalo naslednji dnevni red:

1. Potrditev dnevnega reda in pregled zapisnika 7. redne seje,
2. Poročilo delovanja predsedstva DS v šolskem letu 2016/2017,
3. Volitve novega predsedstva DS,
4. Razno,…

**OPIS**

**K točki 1: Potrditev dnevnega reda in pregled zapisnika 7. redne seje**

Parlament je soglasno potrdil predlagan dnevni red. Klara Vrabec je obnovila zapisnik 7. redne seje. Komentiranih je bilo nekaj tem, ki so bile obravnavane:
 **-** V zadnjem zapisniku seje je bil napačno naveden naslov.
 **- 3. točka ( 1. alineja ) :** Avtomat v mali jedilnici je popravljen. Serviser sporoča, da do pogostih okvar prihaja zaradi pogostega tolčenja naprave.
Sklep: Predstavniki poročajte o tej točki v razredu.

**K točki 2: Poročilo delovanja predsedstva DS v šolskem letu 2016/2017**

Predsednica DS Klara Vrabec je predstavila delovanje letošnjega predsedstva DS, ki sta ga sestavljala še podpredsednik Aleks Birsa Jogan in tajnik Jure Ferletič. V letošnjem šolskem letu je bilo izvedenih 10 sej (8 rednih in 2 izredni). Izvedena sta bila tudi dva medrazredna športna turnirja in sicer v odbojki (zmagovalci 3. a) ter v dvoranskem nogometu (zmagovalci 4. a), za kar se predsednica iskreno zahvaljuje glavnima organizatorjema Jožefu Ferjančiču in Aljažu Bolku. Pohvaljena je bila tudi priprava zelo uspešnega šolskega plesa, ki se je odvil 7. februarja. Odbor za organizacijo plesa je vodila Tea Kocman, 3. b. Pod okriljem DS sta bili tudi uspešno izvedena adventna akcija Skriti prijatelj in zbiranje denarja v sklopu Miklavževanja. Neuspešno pa sta bili izvedeni postna akcija in teden brez telefona. Poleg omenjenih stvari se je letos razpravljalo tudi na temo šolske prehrane, dijaških statusov, o bodočih šolskih plesih, o postavitvi vitrine za objavo rezultatov medrazrednih turnirjev in o tematskih dnevih. Predsednica je pobudo za izvedbo nekaterih omenjenih projektov, ki letos niso bili izvedeni, predala bodočemu predsedstvu. Na računu DS je ob izteku mandata zbranih 175,68 €.

Zaključila je, da delo letošnjega predsedstva ocenjuje kot uspešno in izrekla zahvale svojima sodelavcema in g. Petri Rep, ki je tudi podala svoje zahvale vsem, ki so v letošnjem šolskem letu sooblikovali delovanje DS.
Sklep: Predstavniki poročajte o tej točki v razredu.

**K točki 3: Volitve novega predsedstva DS**

Predsednica DS Klara Vrabec je obnovila pravila in postopek volitev. Skupaj s podpredsednikom Aleksom Birso Joganom sta tvorila volilno komisijo. Pričel se je postopek volitev, predstavniki pa so s svojimi glasovi zastopali mnenja posameznih oddelčnih skupnosti.
**- Za predsednika DS** je bil z 20 glasovi ZA in 1 glasom PROTI izvoljen **Sergej Praček (3. c).
- Za podpredsednika DS** je bil z 20 glasovi ZA in 1 glasom PROTI izvoljen **Matej Kompara (1. a).**
**- Za tajnika DS** je bil z 20 glasovi ZA in 1 glasom PROTI izvoljen **Jure Ferletič (3. a).**Klara Vrabec je novemu predsedniku simbolno skupaj z dobrimi željami predala zapisnike in ostale dokumente.
Sklep: Predstavniki poročajte o tej točki v razredu.

**K točki 4: Razno**

Pod točko razno ni bilo prijavljene nobene teme za razpravo.

|  |  |  |
| --- | --- | --- |
| Jure Ferletič,tajnik DS | Klara Vrabec,predsednica DS | Petra Rep,mentorica DS |